28.2.2015 Euroopan unionin virallinen lehti L 57/15 KOMISSION TÄYTÄNTÖÖNPANOPÄÄTÖS (EU) 2015/321, annettu 26 päivänä helmikuuta 2015, luvan antamisesta jäsenvaltioille tehdä päätöksiä neuvoston direktiivin 1999/105/EY mukaisesti tietyistä kolmansista maista tuotavaa metsänviljelyaineistoa koskevien takeiden vastaavuudesta tehdyn päätöksen 2008/989/EY muuttamisesta (tiedoksiannettu numerolla C(2015) 1045) EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon metsänviljelyaineiston pitämisestä kaupan 22 päivänä joulukuuta 1999 annetun neuvoston direktiivin 1999/105JEY (') ja erityisesti sen 19 artiklan 3 kohdan, sekä katsoo seuraavaa: (1) — Neuvoston päätöksellä 2008/971/EY (?) myönnettiin tietyille kolmansille maille vastaavuus perusaineiston hyväksymistä ja rekisteröintiä sekä sen jälkeistä viljelyaineiston tuottamista tästä perusaineistosta koskevien järjestelmien osalta. Tiettyjen muiden kolmansien maiden tapauksessa unionin tasolla saatavilla olevat tiedot eivät olleet riittävät, jotta maat voitaisiin sisällyttää kyseiseen päätökseen. Näin ollen komissio hyväksyi komission päätöksen 2008/989/EY (3). (2) — Jotta ehkäistään kaupan järjestelyjen häiriintyminen 31 päivän joulukuuta 2014 jälkeen, on aiheellista pidentää päätöksen 2008/989/EY soveltamisaikaa, kunnes päätös 2008/971/EY on saatu mukautettua. (3) — Päätöksen 2008/971/EY muuttamiseen asti on myös aiheellista antaa jäsenvaltioille väliaikaisesti lupa tehdä päätöksiä, jotka koskevat päätöksessä 2008/971/EY jo luetelluissa kolmansissa maissa tuotettua luokkaan ”testattu” kuuluvaa metsänviljelyaineistoa. (4) — Jäsenvaltioiden toimittamat tiedot osoittavat, että Uudesta-Seelannista peräisin olevan metsänviljelyaineiston mukana ei ole kantatodistusta tai kyseisen maan antamaa virallista todistusta. Uusi-Seelanti olisi siksi poistettava niiden maiden luettelosta, joiden osalta jäsenvaltioille annetaan lupa tehdä päätöksiä metsänviljelyaineistoa koskevien takeiden vastaavuudesta. (5) — Tämän vuoksi päätöstä 2008/989/EY olisi muutettava. (6) = Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset, ON HYVÄKSYNYT TÄMÄN PÄÄTÖKSEN: 1 artikla Muutetaan päätös 2008/989/EY seuraavasti: 1) Korvataan 3 artikla seuraavasti: ”3 artikla Tätä päätöstä sovelletaan 31 päivään joulukuuta 2019.” 2) Muutetaan liite tämän päätöksen liitteen mukaisesti. (') EYVLL 11, 15.1.2000, s. 17. (?) Neuvoston päätös 2008/971/EY, tehty 16 päivänä joulukuuta 2008, kolmansissa maissa tuotetun metsänviljelyaineiston vastaavuudesta (EUVL L 345, 23.12.2008, s. 83). (?) Komission päätös 2008/989/EY, tehty 23 päivänä joulukuuta 2008, luvan antamisesta jäsenvaltioille tehdä päätöksiä neuvoston direktiivin 1999/105/EY mukaisesti tietyistä kolmansista maista tuotavaa metsänviljelyaineistoa koskevien takeiden vastaavuudesta (EUVL L 352, 31.12.2008, s. 55).